Kauppakorkeakoulu: Miksi osallistuisin Wikipedian kirjoittamiseen? - opiskelija kauppakorkeakoulussa\nMiksi osallistuisin Wikipedian kirjoittamiseen?\nlauantai 18. huhtikuuta 2009 ·\nMuutama vuosi sitten kirjoitin aktiviisisesti suomenkielistä wikipediaa. Käänsin artikkeleita saksasta ja kirjoitin varsinkin historiaa sivuavia artikkeleita paljon. Harrastus oli jonkin aikaa hauska, mutta päätin kuitenkin lopettaa kirjoittamisen.\nWikipedian hyvä puoli on sen vapaus ja avoimuus. Näistä aiheutuu kuitenkin myös ongelmia.\nVarsinkin asiantuntijan kannalta oli yksinomaan turhauttavaa vääntää peistä amatöörihörhöjen kanssa Suomen muinaisista "kuninkaista", ruotsinmielisten historioitsijoiden "väärennöksistä" ja muista mielikuvituksen tuotteista.\nWikipedialla ei myöskään ole minkäänlaista keinoa kannustaa ja sitouttaa kirjoittajia hankkeeseen. Kymmenet tuhannet vapaaehtoiset ympäri maailmaa kirjoittavat Wikiä ja lahjoittavat rahaa hankkeelle. Parikymmentä ihmistä ilmeisesti Kaliforniassa saa palkkaa Wikipedia-säätiöltä. Vapaaehtoiset kirjoittajat saavat hankkeesta vain ajankulua.\nTaloustieteessä mikroteoriassa käytetään hyödyn (utility) käsitettä rationaalisen yksilön päätöksentekoa mallinnettaessa. On huomattava, että hyöty ei välttämättä ole sen paremmin hyödyllistä kuin varallisuuden maksimointiakaan.\nWikipediaan osallistumisen hyöty kirjoittajan kannalta on nähdäkseni kahtalainen.\n1) Perehtyessään uusiin aihepiireihin kirjoittaja oppii uutta (olettaen, että kirjoittaja todella perehtyy aihetta koskevaan kirjallisuuteen, eikä vain pikaisesti muokkaa googlaamalla löytämiä tekstejä).\n2) Wikipedia tuo kirjoittajalleen nautintoa ja ajankulua.\nRationaalisesti toimiva wikipediaani kirjoittaa Wikipediaan niin kauan, kun kirjoittamisen käytetyn ajan tuottama hyöty on suurempi, kuin mitä kirjoittaja saavuttaisi tekemällä jotakin muuta.\nJos esimerkiksi uusimman CSI-jakson katsominen tuottaa minulle suurempaa hyötyä kuin saman ajan kuluttaminen Wikiä kirjoittamalla, kannattaa minun katsoa televisiota. Tai jos katson hyötyväni enemmän tenttiin tai pääsykokeeseen lukemisesta kuin wikin kirjoittamisesta, kannattaa minun keskittyä tenttikirjoihin. Jos opiskelu tuottaa suurempaa hyötyä kuin wikin kirjoittaminen, minun kannattaa opiskella. Jos sudokun ratkaisemisen hyöty on suurempi, ratkon sudokuja ja jos aikuisviihteen katsominen tuottaa suurempaa hyötyä, kannattaa katsoa aikuisviihdettä.\nVoin myös tehdä tuon ajan palkallista työtä, josta saan palkkaa. Palkan voin siirtää kulutukseen. Jos kulutus tuottaa suurempaa hyötyä kuin Wikipedian kirjoittaminen, minun kannattaa mennä töihin eikä kirjoittaa wikipediaa.\nJos teen päätökseni rationaalisesti, minun kannattaa olla kirjoittamatta Wikipediaa pelkästään siksi, että se ei enää tuota mitään nautintoa minulle. Siitä ei myöskään makseta palkkaa, jonka avulla voisin kuluttaa enemmän.\nJos wikipedian kirjoittamisen tuottama nautinto on mennyt, kannattaa olla vapaamatkustaja. Käytän wikipediaa, sillä se on usein melko hyvä tietolähde. Sen hyvyys minun kannaltani on kuitenkin riippumaton siitä, osallistunko minä kirjoittamiseen vai en: minähän tiedän muutenkin ne asiat, jotka kirjoittaisin Wikipediaan.\nWikipedian ongelma on siis siinä, että kirjoittajalle se tuottaa vain nautintoa, mutta se on muille käyttäjille monin tavoin hyödyllinen hakuteos. Minun kannattaa olla vapaamatkustaja - kunnes Wikipedia-säätiö alkaa maksaa palkkioita kirjoittajille.\n21. huhtikuuta 2009 klo 18.50\nHei, kirjoitat mielenkiintoisia näkemyksiä niin Wikipediasta kuin siihen kirjoittamisestakin. Itse olen tavallaan siirtymässä syrjään aktiivista osallistumisesta, sillä olen kuntoutunut Wikipedian avulla niin hyvin kuin se on ollut mahdollista, joskaan en kuitenkaan kovin hienosti vielä kaikkea taida.\nItse on palkaa tai korvausta kaipaa, sen on ollut väline kuntoutumiseeni. Toisekseen Wikipediasta on tullut eräänlainen temmellyskenttä, jossa testoteroonia tihkuvat miehet yrittävät päteä. Kuten sanoit asiantuntijuus ei ole kovin suuressa arvossa.\nMutta kiitos hienosta ja mielenkiintoisesta artikkelistasi.\n22. huhtikuuta 2009 klo 0.22\nKärhämät on vain erilaisia kuin akateemisissa ympyröissä.\nOngelmat on täysin samoja, mitä asiantuntija kohtaa keskustellessaan esim. yleislehdistössä tai toreilla.\nKyse onkin siitä, haluaako osallistua ympäröivän maailman menoon vai vetäytyä turvaan muiden omanmielisten "seuraan" kammioonsa.\nJa palkasta... et saa yliopistolaisena palkkaa kyllä kovin moneen journaliinkaan kirjoittamisesta. Siitä on toki enemmän hyötyä ammatillisesti, koska sitä mitataan ihan suoraan.\nTavallaan kyse on kuitenkin ihan samasta teosta. Wikipedian kautta yleisö on vain huikeasti isompi - niitä tuherruksia lukeekin joku.\n22. huhtikuuta 2009 klo 9.43\nAnonyymille: tieteellisistä julkaisuista ei saa palkkaa, siinä olet oikeassa. Mutta niiden avulla meritoituu akateemisiin virkoihin ja saa apurahoja. Järjestelmä siis kannustaa julkaisemaan tieteellisiä artikkeleita. Wikipedia-artikkeleista ei ole hyötyä edes tässä mielessä.\nOnneksi Wikipedian lisäksi myös tiedemaailma on osaltani taaksejäänyttä elämää :-)


Kontinen ja Peers varmalla pelillä Brisbanen finaaliin - Suomen Tennisliitto\nEtusivu > Uutiset > Kontinen ja Peers varmalla pelillä Brisbanen finaaliin\nKontinen ja Peers varmalla pelillä Brisbanen finaaliin\n9.1.2016 | 10:08\nHenri Kontinen ja John Peers voittivat Brisbanen ATP 250 -turnauksen nelinpelin välierässä Dominic Inglot’n ja Robert Lindstedtin 6-4, 6-3. Näin he etenivät ensimmäisessä yhteisessä kilpailussaan loppuotteluun.\n– Tämä oli kolmas hyvä ja tasainen suoritus meiltä. Saimme viikon treenin aikana hiottua yhteispeliämme, ja se on avittanut matseissa. Syöttö ja palautus ovat tietysti aina isossa roolissa. Ne olemme hoitaneet hyvin, Henri Kontinen viestittää Australiasta.\nKotiyleisö pääsee nauttimaan huikeasta loppuottelusta, sillä sekä Peers että vastaan asettuvat James Duckworth ja Chris Guccione ovat australialaisia. Villillä kortilla turnaukseen päässyt pari ylsi finaaliin, kun Nishikori/Dimitrov luovutti ennen välierän alkua. Duckworthin kaksinpelin ATP-ranking on 120 ja Guccionen nelinpeliranking 59.\n– En ole nähnyt Duckworthin ja Guccionen pelaavan tällä viikolla, mutta he voittivat toisella kierroksella kovan parin (Kubot/Matkowski ja ), joten he ovat varmasti pelanneet hyvin. Saamme jälleen vastaamme hyvin syöttävän parin, Kontinen ennakoi.\nPeers pelasi viime kaudella Iso-Britannian Jamie Murrayn parina ja eteni loppuotteluun sekä Wimbledonin että US Openin nelinpelissä. Sekä Peers että Kontinen ovat voittaneet urallaan kuusi turnausta. Yhteistyö Peersin (ATP-ranking nelinpelissä 8) kanssa avaa Kontiselle (ATP 31) ovet kaikkiin kilpailuihin. Brisbanessa heidät on sijoitettu toiseksi.\nLoppuottelu pelataan sunnuntaina 10.1. miesten kaksinpelin finaalin (Roger Federer-Milos Raonic, alkaa kello 11 Suomen aikaa) jälkeen.\nTulokset ja kaavio: http://www.atpworldtour.com/en/scores/current/brisbane/339/draws?matchType=doubles


Sisäilman ongelmat ja huono työergonomia vaivaavat hoitajien ja opettajien työtiloja - Hoitajan asialla vuodesta 2002 - Hoitajat.Net\nVastaajat kokivat, että oireita ei oteta tosissaan. Kuvituskuva: iStock\nKunnallisalan kehittämissäätiön ja Kiinko Oy:n rahoittamassa selvityksessä kysyttiin Tehyn ja OAJ:n jäsenten näkemyksiä terveestä työtilasta ja kerättiin ehdotuksia työtilojen parannuksiin. Lähes kahdella kolmesta vastaajasta on huonoja kokemuksia työtilasta viimeisen kolmen vuoden ajalta.\nViidesosa vastaajista kokee tilanteensa jopa erittäin huonona. Työtilaa haittaavat erityisesti puutteellinen ilmanvaihto, huono työergonomia, sisäilman epäpuhtaudet, epäsopiva lämpötila ja melu. Lisäksi ongelmiksi mainittiin ahtaus ja tilojen puute, epäsiisteys, hajut, vääränlainen valaistus, työtilan toimimattomuus sekä vaaratilanteet.\n– Tehyläiset kokivat sisäilmaongelmien lisäksi erityisesti huonon työergonomian ongelmalliseksi. Sosiaali- ja terveysalalla on paljon henkisen kuormituksen lisäksi fyysistä kuormitusta mm. potilaiden liikuttamisessa ja nostamisessa, sillä sopivia ja säädettäviä kalusteita ei ole riittävästi ja tilat ovat ahtaita, Tehyn työympäristöasiantuntija Kaija Ojanperä.\nEhdotuksia ongelmien ratkaisuun ovat mm. kiinteistönhuolto, avoin vuorovaikutus tilojen käyttäjien ja ylläpitäjien välillä, säännölliset huoltotyöt, siivoussopimuksen päivittäminen ja tilojen käyttö niiden alkuperäiseen tarkoitukseen.\nSisäilman puhdistamiseen ja ilmanvaihdon parantamiseen ei panosteta tarpeeksi. Vastaajat kokevat, että oireita ei oteta tosissaan – tiedetään, ketä asian kanssa lähestyä, mutta ongelman syytä ei välttämättä tutkita eikä asian etenemisestä viestitä.\n– Kyselyn tulokset eivät ole yllättäviä, sillä Tehyyn on vuosien varrella tullut paljon yhteydenottoja mm. sisäilmaongelmista ja näistä on viestitty eteenpäin. Nyt on vihdoin aika ottaa tosissaan nämä ongelmat myös kuntapäättäjien taholta, koska huono sisäilma sairastuttaa hoitohenkilökunnan lisäksi myös potilaat, Ojanperä sanoo.\nKoko raportti luettavissa tästä


Anniina Kortetmaa yhteistyöhön Feelian kanssa | FeeliaWEB\nAnniina Kortetmaa yhteistyöhön Feelian kanssa\nPikajuoksija Anniina Kortetmaan kilpailukautta 2021–2022 tukee maukkaat ja terveelliset Feelia-ruoat.\nPikajuoksija Anniina Kortetmaa on solminut yhteistyösopimuksen Feelian kanssa kaudelle 2021–2022. Kortetmaan päämatkat ovat radalla 100 ja 200 metrin matkat. Tulevalla kaudella energiaa harjoituksiin ja kilpailuihin tarjoaa herkulliset Feelia-ruoat.\n– Anniina on menestynyt nuori urheilija, joka on loistava lisä Feelian kumppaniurheilijoihin. Feelian ruoat sopivat täydellisesti urheilijan arkeen kuin kilpailukaudellekin. Ruokamme ovat terveellisiä ja maukkaita, sekä niissä on ravintoarvot kohdillaan, toteaa Feelian toimitusjohtaja Jukka Ojala.\nKausi käyntiin onnistuneesti\nAnniinan kausi on alkanut hienosti. Ensimmäisissä 100 metrin kilpailuissa meni rikki henkilökohtainen ennätys sekä viimeisimmässä 200 metrin kilpailussakaan ei ollut ennätysten rikkominen kaukana.\n– Kausi on alkanut hyvin ja hyvällä fiiliksellä. 100 metrin henkilökohtaisen ennätyksen rikkominen kertoo minulle, että pystyn juoksemaan kovempaa. 200 metrin kilpailussa pääsin myös lähelle omaa ennätystäni. Koen, että tuo matka on enemmän oma juttuni. Suoritukset ovat näyttäneet, että voin hyvin ja olen kunnossa, kertoo Kortetmaa.\nKortetmaa sanoo kauden kisatavoitteekseen Kalevan kisat, joista lähtee hakemaan mestaruutta. Tulostavoitteekseen hän taas nimeää ensi kesän EM-kisarajojen rikkomisen.\nYhteistyöhön ystävän kautta\n– Feelian tuotteet ovat minulle tuttuja ystäväni kautta. Sain idean lähteä lähestymään Feeliaa, koska minua kiinnosti yritys, joka on läheltä kotikaupunkiani Kannusta. Lisäksi minua kiinnostaa hieman erityyppinen, ”nykyaikaisempi”, yhteistyö. Feelian kanssa yhteistyö tuntuu erittäin luontevalta, sillä tuotteet ovat urheilijalle sopivia.\nYhteistyön kautta Feelia tulee näkymään esimerkiksi Kortetmaan kilpailuasussa.\n– Pyrimme tekemään Anniinan kanssa vuorovaikutuksellista sisältöä myös omiin kanaviimme. Haluamme yhteistyöllämme myös tarjota Anniinalle vahvan kumppanin tuen, sanoo Ojala.\n– Yrityksen tuki takaa minulle urheilemisen. Yhteistyömme on uudenaikaisempi eikä niinkään tavallinen sponsorointisopimus. Saan käyttööni huipputuotteet helpottamaan arkeani – nopeasti hyvää ja terveellistä ruokaa!\nFeelian ja Kortetmaan yhteistyötä pääset seuraamaan Feelian sekä Kortetmaan sosiaalisen median kanavissa.


Hollantilaisen black metal -kaksikon esikoinen yhdist�� Carpathian Forestin palikkariffit, Beheritin ritualistisen tunnelma ja Abruptumin ��nimaisemat. Primitiivinen keitos onnistuu luomaan mystist� tunnelmaa valahtamatta tylsyyteen. Rosoisen mureat soundit tuovat tehoa yksinkertaiseen runttaukseen, ja synataustat nostattavat korkeampiin sf��reihin. Toisaalta lofi-henkinen toteutus my�s aiheuttaa tukkoisuutta ��nivallien vy�rynt��n. Kiekko muistuttaa siit�, ett� vangitsevan tunnelman luominen onnistuu yksinkertaisillakin aineksilla. Toimii parhaiten kynttil�n valossa.


Härmä odottaa jo uutta alkua – Hämeen Sanomat\nHärmä odottaa jo uutta alkua\nHämeenlinnalaisen Härmän kausi jalkapallon Kakkosessa on ollut kehno. Joukkue on tarponut tappion tiellä ja ensi kauden osoite on ollut jo pitkään selvä: Härmän pelit jatkuvat vuonna 2014 Kolmosessa.\nSiilti Härmällä on asiat paljon paremmin kuin monella muulla jalkapalloseuralla. Sen talous on kunnossa. Härmä on velaton urheiluseura ja sellaisena se aikoo myös pysyä. Seuran puheenjohtajan Harri Uschanowin mukaan Härmällä on edessä uusi alku – tähtäimessä on paluu kakkoseen.\n– Seuralla ei ole ongelmia. Olemme menneet eteenpäin talous edellä. Budjettimme on vähän alle 100 000 euroa. Kahden kauden ajan olemme nähneet, että pystymme olemaan Kakkosen seura. Meiltä vaaditaan kuitenkin enemmän, jotta olemme pysyvästi Kakkosen seura, 46-vuotiaan Härmän vetäjä miettii.\nUschanow sanoo, että Härmä aikoo luoda sellaiset puitteet, että paikka Kakkosessa tulee seuraavalla yrityksellä vakiintumaan.\n– Tarkoitus on tarjota pelaajille hyvä valmennus ja hyvät harjoitusolot. Ja niin me olemme pyrkineet tekemäänkin. Olemme jo varanneet joko hallista tai tekonurmelta ensi talveksi neljä–viisi harjoituskertaa viikossa. On seuraavan päävalmentajan tehtävä miettiä, kuinka paljon niitä vuoroja käytetään.\nSelvää siis on, että Härmän päävalmentaja vaihtuu.\n– Mile (Janne Hyökyvaara) on ilmoittanut lopettavansa tähän kauteen. Tulevasta valmentajasta on käyty jo neuvotteluita, mutta päätöksiä ei ole tehty. Ensi kauden joukkue on muutenkin auki. Toivon, että mahdollisimman moni tästä joukkueesta jatkaa, vaikka pelaajillekin tämä kausi on ollut tietysti pettymys.\nUschanow vakuuttaa, että Härmällä on tarkoitus rakentaa ensi kaudeksi joukkue, joka on motivoitunut ja sitoutunut.\n– Meillä pitää olla tavoitteena myös ajaa sisään Hämeenlinnan ja lähiseudun omia pelaajia niin kuin tähänkin saakka.\nPieleen jo talvella\nUschanow ei kaunistele Härmän kauden pelaamista – pettymys mikä pettymys.\n– Senhän on nähnyt täällä kotipeleissä ja sarjataulukosta.\n– Kaikki lähti menemään päin mäntyä jo viime talvena. Sarjaan valmistautuminen meni munilleen, puheenjohtaja suomii.\nHuonoon talvikauteen ja sitä seuranneeseen onnettomaan kesään on varmasti monta syytä. Suurin lienee kuitenkin loukkaantumissuma, joka on Härmän tapauksessa ollut ihan älytön.\n– Tosi paljon on ollut loukkaantumisia – talvesta lähtien. Jukka-Pekka Tuomenoja tuli meille täksi kaudeksi FC Hämeenlinnasta. Taisi olla ensimmäinen harjoituspelimme Hakaa vastaan, kun hän loukkaantui ja kausi oli mieheltä ohi. Sen jälkeen loukkaantumisia on ollut koko ajan. Pelaajarinki on ollut kapea ja treenit ovat kärsineet.\nUschanow ei syytä huonosta menestyksestä ketään erikseen.\n– Toki jokainen voi mennä peilin eteen ja miettiä, onko tehnyt joukkueensa eteen kaikkensa. Kyllä tämä on kuitenkin ollut yhteensattumien summa ja myös huonoa tuuria.\nHärmä on kärsinyt viime peleissään rökäletappioita melkein pelistä toiseen. Sarjan kakkossijasta taisteleva Närpiön Kraft antoi lauantaina hämeenlinnalaisille isän kädestä. Se löylytti Härmää Kaurialassa maalein 7–0 (3–0). Jonas Granfros teki Kraftin neljä ensimmäistä maalia ja Yannic Smith iski kolme seuraavaa.\nKotiyleisöään Härmä on hemmotellut tällä kaudella oikeastaan vain kerran. Se on voittanut Kaurialassa vain Sportingin.\n– Siinä pelissä teimme neljä maalia. Muita maaleja emme ole Kaurialassa sitten tehneetkään. Aika harvinainen saldo, ettei olisi jopa jonkinlainen ennätys, Uschanow ihmettelee.\nSilti tälläkin kaudella seuran talous on pitänyt, vaikka yleisöä on käynyt Kaurialassa turkasen vähän. Lauantainakin katsomossa oli vain 109 katsojaa. Oikeastaan vain paikallisottelu FC Hämeenlinnaa vastaan veti hyvin väkeä. Siinä Härmä teki yleisöennätyksensäkin (1068).\n– Taloudellisesti on mennyt suunnitelmien mukaan.\nUschanow odottaisi Kakkosen peleihinkin enemmän katsojia.\n– Niin kauan kun yleisöä ei käy kunnolla, ei Hämeenlinnassa kannata edes yrittää Kakkosta ylemmäksi, hän sanoo. (HäSa)


line Collateralized Personal Lainat - Hanki Erittäin alh - www.klanrasta.fora.pl\nline Collateralized Personal Lainat - Hanki Erittäin alh\nWysłany: Nie 10:07, 09 Lut 2014 Temat postu: line Collateralized Personal Lainat - Hanki Erittäin alh\nEi ole salaisuus taloustilanteessa on kippi korkea ovat henkilöitä antaneet kaikenlaisia ?? ehdotuksia paras tapa nosta oman ulkopuolella mix ja oleskella aiemmin mainittiin kaikki . Normaalisti , nämä paikat kestäneet Bruttokansantuote alijäämä . vain, mikä on rahaa etukäteen ?. Nämä dollaria suunnitelmat tulisi suunniteltu niille ihmisille, jotka ovat palkkaa ja niin ovat ennakointi heidän tuleva maksaa saapua [link widoczny dla zalogowanych] Ihmiset liukastumisen alle seuraava luokka helposti lähettää hakemus tämänkaltaisia ?? luotonanto vaihtoehtoja : defaulters, CCJ n ja iva n, velat , konkurssin yhdessä nämä henkilöt kanssa pieni luotto pisteet rating ??jne. helposti saada alle keskiarvon luotto luottokortilla tavaramerkki asuntolaina . Nyt avulla hyvin yleinen valta markkinat henkilökohtaiset lainat Fannie Mae, ne pystyvät alennettua käsiraha koska heidän vaara on synkempi . Yritä asianmukaiset ongelmat tai on väärin erät vedetty taloudellinen historia lähtien se auttaa in parantaa luotto-pisteet . Rapid palkkapäivä käteisellä luotonanto vaihtoehtoja ( usein tunnetaan short - lopussa luotonanto vaihtoehtoja tai rahaa etukäteen ) ovat vakuudettomat lainat missä käyttö rahoitusapulainan ja rajoittavat rahamäärä että olisit maksa on seuraava aikataulutetut palkkapäivä etukäteen .\nhuono luotto-pisteet syntyy valikoituja tekijät . On 2 hyvin yksinkertainen tyypilliset strategioita oppia ominaisuudet ja piirteitä pyrkimyksiä yksityishenkilöille . Mikäli olet saada vuokraus komponentit tai investointipäätös ominaisuudet , Ehdotan näkeminen asianajaja ja keskustelevat LLC: n tai syntyy yritys. Pitäisikö sinun jokainen näistä pistettä , on mahdollista ja oikeus henkilökohtainen vakauttamista laina on vakuudettomia aikayksikön . Luottoluokitus edustaa teidän edellinen pyytävät ja takaisinmaksu vaatii [link widoczny dla zalogowanych] todellisuudessa , he todella on pitämään forkkaamisessa yli heidän asuntolainaa ehkäisemiseksi riippumatta raha he ovat Jäljellä koska he on juurikaan valinta jos to pelkästään pitää heidän takuun. tuloksista myynti tehty käytetään laajalti maksaa pois luottotappiot väitti by laina yritykset. Ihmiset, joilla on huono luotto-pisteet alkavat ja ylittämään ne, joilla on suotuisa luotto ennätys kuluessa asuntolaina Markkinapaikka tällä hetkellä . Yksilöiden määrä luottotappioita tulee päästä sopimus selittämällä uusi suhteessa heidän lainat .\nRiippumatta siitä sinut investoimalla koti tai kiinnitys jälleenrahoituksen yleistä talo , sinulla on harvoja erät muistaa . Nämä rahoituslaitosten liity hyvä varma tulos ja suostuvat olet varten asuntolaina . Nämä viranomaisten pankkilainaa on hallinnoidaan alkaen rahoitusapu Osuus on Työpaikka ja Pienempi kuin keskimäärin heikommassa asemassa olevat Yritykset Toiminta (OSDBU) ja lisäksi ne toimittaa luotonanto vaihtoehtoja alla Lyhyt - Aika Luotto System ja yritykset, jotka ovat sertifioitu heikommassa asemassa olevat elinkeinoelämän järjestöt (DBE) ja useita muun pienten laitosten että tyydyttää määritettäessä avaintekijöitä [link widoczny dla zalogowanych] Auto tai autojen purchasern unelma vacationrn omaisuus revamprn liiketoiminta expansionrn kuluttajien velka consolidationrn oman weddingrn lääketieteen laskut . Joten, siitä syystä, että olosuhde luulisi ja kysymällä kutsutuille ja auttaa . Riippumatta siitä, laina yhtiön on kytkin olet alas lainata , voisit työllistävät internet-ja ostaa pääoma ehkä .\nLukuisat laina yritykset esiintyy online jotka ovat valmiita tarjoavat minimaalinen määrä alennukset . Cash Advance Lainat todennäköisimmin tehokkaampi talous korjaamiseksi toisinaan ja kiireellinen tilanne , kun he auttaa sinua saamaan vähennä painostamaan vero ongelmat ajoissa . Kuukaudessa antanut ihmisiä voi harkita näitä luotonanto tuotteita ja noutaa vaatinut rahastot tyydyttämiseksi heidän yksilölliset ja muut kriittinen taloudellinen edellytykset ilman ongelmia . Prepaid luottokortteja myös ikioman kannustimet ohjelmat . Lokikirja rahoitusapulainan on erityyppinen taloudellisten laina ja käteistä palkkapäivä laina . Ja niin yksilöiden kanssa toivottuja tai epäsuotuisa luottoluokituksia voi hankkivat palkkapäivä ennakot on hyvä hinta [url=kaikkipikavipit.wordpress.com]kaikki pikavipit[/url] pulittaa ajoissa : ehdottomasti , maksamalla luotto-pohjainen kortti kuukausittainen lasku ajoissa jokainen kuukausi on paras reaktio voi olla säilyttää arvostettu lovi luottokelpoisuutta . Ei faksi verkossa rahaa etukäteen on lyhyt - aikavälin lainat olet tarkoitus korvaus kuluessa 14 päivää tai heti nuo seuraava palkka . Jos Internetissä vero vaihto löydät vaaraa.\npankkilainaa yksilöitä pitäisi ymmärtää , arviointi ehdot ja asuntolaina rahoituslaitosten ennen kuin haet varten taloudellista laina .


Grace ja Ida: heinäkuuta 2013\nKikko kävi jälleen laittamassa meitä ruotuun ja kyllä - olimme todellakin sen tarpeessa! Pienestä aikatauluskämmistä huolimatta sain Gracen jotenkuten kuulolle jo alusta alkaen, kun keräsin ohjat käteen. Toki hevosta oli noin about kilometri pohkeen takana, mutta pääasia on se, ettei enää tarvitse käyttää ensimmäistä puolta tuntia ainoastaan pyöreyden hakemiseen ja niskan läpitaivutteluun, vaan Graakki alkaa hakea jo itsekin pyöreämpää muotoa ja hänen ylhäisyytensä kykenee jo nopeammin sujuvampaan yhteistyöhön.\nRavi oli tänään oikein superhyvä, joten siirryimme melko pian kompastuskiveemme laukkaan, jossa Grace tykkää jäädä pohkeen taakse, pukittaa ja levitä etuosalleen ja näin ollen myös ohjalle, jolloin ratsukosta hevosen painon kantaa se väärä osapuoli.\nToistaiseksi tehokkain tapa saada laukassa Gracen takaosa alle on ollut pohkeen ja raipan yhteistyö etuosan ratsastamiseksi ylös, eli sen sijaan, että hoputtaisimme örkkiä takaa pyydämmekin sitä vain yksinkertaisesti kääntämään painonsa toisinpäin; voitaisiin melkein verrata kiikkulautaan, jossa istuu ihminen vain toisella puolen.\nTää on vähän kärjistetty, mutta yritän selventää tota kiikkulautaselostusta..\nItse olen pitkälti ajatellut, että takaosan ratsastaminen voidaan suorittaa oikein vain, jos ratsastaja keskittyy ehdottomasti vain takajalkoihin ja pitää ohjastuntuman tasaisena mutta tukevana siten, että takajalat ikään kuin työnnetään ohjastuntumaa kohti.\nMyöhemmin asiaa ajatellessani alkoi etuosan ratsastaminen kevyeksi tuntua oikeastaan yhä enemmän järkeenkäyvältä varsinkin, kun kyseessä on helposti etupainoiseksi heittäytyvä hevonen. Mikäli Gracen kanssa vain tuuppaa ja tuuppaa takaosaa eteenpäin, käy helposti niin, että hevonen vain juoksee ohjastuntuman läpi pitkänä kuin Gandalfin parta ja kadottaa kaiken ryhtinsä ja aktiivisuutensa, jolloin lopputulos on halutun vastakohta!\nKäytännössä olen ratsastanut etuosaa melko edessä olevalla pohkeella ja tarvittaessa olen näpäyttänyt sisälapaa raipalla pitäen kuitenkin huolen ulkoavuista, jolloin Gracelle helpoksi jää tasan yksi toimintavaihtoehto: nousta pois makoilemasta ohjalta.\nJos/kun lavat on saatu ylös, suurimmaksi ongelmaksi jää varmaankin hienoinen ylitempo, jonka hidastaminen ilman etuosan rojahtamista takaisin alas onkin varsinainen kivipähkinä purtavaksi. Grace kykenee kyllä olemaan helppo ja ihana ratsastaa, mutta siihen pisteeseen pääseminen onkin juuri se, mikä meikäläisen pitäisi oppia.\nEn edes tajunnut valmennuksen aikana, kuinka loppuun se sekä minut, että hevosen kulutti! Tehtyämme opetuksen päätteeksi vielä muutaman ravilisäyksen sain niin ison ahaa-elämyksen, että unohdin kaiken ympärillä tapahtuvan sillä samalla sekunnilla. Tämä elämys jäi kuitenkin mun ja Gracen väliseksi, ihan kuin joku nappula olisi vihdoinkin osunut kohdalleen. Se oli kuin suoraan oppikirjasta: kuin huomaamattani valmistelin lisäyksen kulmassa muutamaa askelta ennen istunnalla, eikä pohjeavun tarvinnut olla kuin ajatuksen tasolla; kaiken lisäksi itse lisäyskin tuli kunnolla takaa, eikä Grace vain kipittänyt menemään.\nKikkokin huomasi tämän onnistumisen ja mielestäni se oli tekemistämme lisäyksistä paras, vaikka se olikin ensimmäinen kunnon lisäyksemme koko valmennuksen aikana (yleensä vaaditaan kolmesta neljään lisäystä että G saadaan edes hereille!).\nNämä pienet onnistumisen hetket ovat mielestäni se motivaatio, mikä kannustaa opettelemaan koko ajan enemmän, vaatimaan aina itseltään vähän lisää ja rämpimään niiden kylmien loskasateiden läpi pyörää taluttaen tallille. Kaikessa kokonaisuudessaan hevosen kanssa työskentely vaatii paljon kärsivällisyyttä, aikaa ja itsekuria, mutta tämän lajin parissa pienikin onnistuminen on äärimmäisen palkitseva!\nLatailen videon huomenna koneelle äitini puhelimesta, mutta tyhjennän puhelimestani löytyneet kuvat tähän postaukseen, niin ei tule ihan kuvatonta romaania :).\nTsiisus miltä noi letit näyttää :D\nPupu / kettu / fasaanibongailua :)\nVinttikoirakeskuksellakin näyttäisi olevan elämää!\nHuomenissa meen suhteellisen aikasin tallille (klo 10-11) ja suuntaan sitten jopon eturenkaan kohti Husötä, jotta pääsen vakoilemaan meitäkin paljon kuvailleen kaverini estevalkkua! Mun on oikeestaan pitänyt koko kesä käydä pyörähtämässä "siellä mistä kaikki alkoi", mutta jotenkin se on vaan jäänyt. Noh, parempi myöhään kuin ei milloinkaan!


rakenneultra arkistot - Carita Pesonen\nViimeisten kuukausien aikana ajatusmaailmani on muuttunut lähes kertaheitolla. Kulunut vuosi on ollut osaltani suurien muutosten aikaa ja lähes tasan vuosi sitten oli yksi minulle itselleni merkittävimmistä päivistä, Miss Suomi finaali. Tämän vuoden suunnitelmat ovat sitten todella erilaiset, sillä uskon että rakkaus tulee saamaan kesällä aivan uuden merkityksen kun meidän perheeseen syntyy pieni perheenjäsen. Kyllä meistä tulee elokuussa oikea perhe ja minusta äiti.\nOlen aina ollut ihminen, joka pitää omat henkilökohtaiset asiat itsellään. Tämänkin asian kanssa päätettiin mieheni kanssa, että lähipiiri on ainut kenelle kertoisimme tämän iloisen asian jo ensimmäisen ultran jälkeen. Tarkka silmäisimmät ihmiset ovat kuitenkin jo saattaneet huomata hieman pyöristyneen vatsani, joka ei ole kasvanut siis hyvän ruokahalun ansiosta. Olen myös usean kerran saanut vastailla suoriin kysymyksiin perheenlisäyksestä.\nTänään (20+5) kävimme rakenneultrassa ja kaikki vaikutti olevan hyvin. Nyt toivon, että voin huokaista ja keskittyä rauhallisin mielin odottamaan kesää. Helpottava tunne kun ei tarvitse enää salailla asiaa, vaan voin avoimesti puhua ja kirjoittaa siitä. Olen tyytyväinen että alkuraskaus on sujunut suorastaan paremmin kuin uskalsin ikinä toivoa, pahoinvoinnista ei ole ollut tietoakaan ja väsymys on ollut vain hetkittäistä. Suurin totuttelua vaatinut muutos tähän mennessä on oma vartalo joka ei tällä hetkellä tunnu laisinkaan omalta. Kyllähän sen jokainen tietää että raskauden aikana vartalo muuttuu, mutta kyllä asia silti vaatii oman aikansa tottua. Kuvittelin mahtuvani pidemmän aikaa omiin vaatteisiini, mutta turhaan. Viimeisen kuukauden aikana on ollut turha pukea muita kuin äitiysvaatteita ylleen.\nTöitä aion jatkaa mahdollisimman pitkään, tosin mallintyöt saavat nyt hetkeksi jäädä. Enkä usko että tulen muutenkaan olemaan äiti joka hylkää kaiken sosiaalisen elämän ja työt lapsen synnyttyä. Onneksi en ole yksin mukana tässä kaikessa vaan minulla on ihana ja rakastava mies, joka on varmasti valmis auttamaan kaikessa mahdollisessa mitä eteen tulee, meidän yhteisessä tulevaisuudessa mitä varmemmin pienen tytön vanhempina.\nAvainsanat: ajatuksia kiitollinen siunattu onnellinen odotus perhe perheenlisäys rakenneultra raskaana raskaus raskausaika rv20 rv21 toinen kolmannes tyttö vauva Vauva


Tähkälaventeli on aromaattinen perenna, jonka siniset kukat sijaitsevat tähkämäisissä kukinnoissa varsien latvoissa. Lehdet ovat kapeat, harmahtavan vihreät ja karvaiset. Tähkälaventelia kasvatetaan koriste-, tuoksu- ja maustekasvina.\nKesäkukkamulta , Yrttimulta luonnonmukainen\nTähkälaventeli on pienikasvuinen, ikivihreä puolipensas. Se kasvaa 30-50 cm korkeaksi. Perenna kasvaa mätäsmäisesti ja versot ovat puutuvia. Koko kasvi sisältää tuoksuvaa laventeliöljyä, jota on eniten kukissa. Huulimaiset kukat ovat sinivioletit, siniset, valkoiset tai vaaleanpunaiset lajikkeesta riippuen. Kukat houkuttelevat runsaasti perhosia ja mehiläisiä. Tähkälaventeli kukkii heinä-elokuussa. Tähkälaventeli on hidaskasvuinen.\nTähkälaventeli sopii ruukkuistutuksiin, aurinkoisiin perenna- ja kivikkoryhmiin sekä hyötytarhaan. Hyötytarhassa ja ruusupenkissä se on hyvä kumppanuuskasvi kirvojen ja muurahaisten karkottajana. Suomessa tähkälaventeli talvehtii varmimmin maan eteläosissa ja kannattaa sielläkin suojata talveksi.\nTähkälaventeli viihtyy lämpimällä, aurinkoisella ja paahteisella kasvupaikalla. Maaperän tulee olla hyvin ojitettu, kevyt, kalkkipitoinen hiekka-multamaa. Maan läpäisevyys on edellytys kasvin talvehtimiselle. Ruukuissa voidaan käyttää Kekkilä Luonnonmukaista yrttimultaa, Kekkilä Kesäkukkamulta tai Kekkilä Kaktus- ja mehikasvimultaa. Avomaalla käytetään Kekkilä Puutarhamultaa, jonka joukkoon voi lisätä puhdasta hiekkaa. Istutusväli on 20-30 cm.\nKeväällä talvehtineet tähkälaventelit kalkitaan Puutarhakalkilla ja lannoitetaan miedosti Kekkilä Kevätlannoite Plussalla. Puutuneista versoista leikataan noin puolet pois.\nKasvustoa kannattaa leikata säännöllisesti uusien versojen kehittymisen edistämiseksi. Kuivimpina kausina ja istutuksen jälkeen laventelia kastellaan. Ruukkuistutuksia kastellaan säännöllisesti ja lannoitetaan silloin tällöin miedolla Kekkilä Kesäkukkaravinne-liuoksella. Lannoituksen on hyvä olla mieto ja varovainen, koska liian rehevä kasvu tekee siitä talvenaran ja tuhoaa myös aromiaineita.\nKukkaversot leikataan kuivattavaksi silloin, kun tähkä on puoliksi auki.\nSyksyllä puutunutta osaa on jätettävä reilusti kasviin. Kasvusto lannoitetaan Kekkilä Syyslannoite Plussalla elo-syyskuussa, mikä parantaa sen talvenkestoa. Ruukuissa kasvavat kasvit siirretään maahan tai viileään talvetustilaan talvehtimaan. Maan jäädyttyä tähkälaventelit suojataan Kekkilä Talvisuojalla ja havupeitteellä.\nTähkälaventelin lehtiä ja versonpäitä käytetään pieninä määrinä mausteena. Kukkia voidaan käyttää leivonnaisten maustamiseen ja jälkiruokien koristeluun. Laventelin kukkivia oksia ja kasvin osia käytetään tuoksupusseissa, pieninä kuivattuina kimppuina tai vaikkapa kranssiksi sidottuna.


Kuvaretkiä ympäristöön: marraskuuta 2009\nTaustalla Pispalan harjun maisema.\nVeneitä valkamassa Pyynikin rannassa.\nLuonto aidoimmillaan on parempaa kuin ihmisen taide. Siihen ei milloinkaan silmä ehdi kyllästyä, kun se vaihtaa muotoaan vuodenaikojen mukaan.\nLähettänyt Sulo Heinola klo 10.01 2 kommenttia:\nOli syyskuun 20 päivä kun päätimme ystäväni kanssa pyöräillä Pispan palvelutalolla. Minulla asuu siellä myös eräs tuttava, joka ei kuitenkaan ollut kotona.\nSiellä on asuntoja vanhuksille ja vammaisille, ja siihen liittyviä palveluita, kuten yhteisruokailu ja terveyden huoltopalvelut.\nPäärakennus on ollut aikoinaan varsin upea, mutta nyt ovat seinät paikoin lohkeilleet.\nSisältä näkyi syksyinen peltomaisema.\nPihalla kukki edelleen ruusu!\nLähettänyt Sulo Heinola klo 16.01 Ei kommentteja:\nToisinaan harakka hyppeli syyskuisella nurmikolla.\nToisinaan aurinko katosi ja satoi vettä.\nToisinaan maailma näytti ihan mukavalta paikalta.\nMinua oli pistänyt autokärpänen, ja aloin tutkia niiden hintoja, ja pysähdyin tämän tästä valokuvaamaan autovanhuksia.\nAutoja oli tarjolla monenlaisia. Oletuksena oli että syksyhinnat ovat halvempia kuin keväällä, mutta tarkemmin tutkiessa huomasi, että siitä oli vaikea saada näyttöä.\nLopulta tilanne rauhoittui. Hyvässä muistissa ovat vielä ikävät lisäverot ja katsastukset. Polttoainekin maksaa turkasen paljon, mutta tässä on yksilö jota ei tarvitse omistaa. Jonkun toisen harrastajan tekemä huolellinen entisöintityö rauhoittaa.\nKyllä autotkin ovat kauniita!\nLähettänyt Sulo Heinola klo 11.22 Ei kommentteja:\nHervannan vesitorni on kaunis näkymä maisemassa.\nKuten kuvasta näkyy, siellä voivat käydä niin turistit kuin paikallisetkin.\nTornin tasanteelta on hienot näköalat Hervantaan, ja myöskin paljon kauemmaksi.\nTornissa on myös toimiva kahvila kaikkine palveluineen.\nKipsinalle toivottaa kävijät tervetulleiksi!\nLähettänyt Sulo Heinola klo 11.11 Ei kommentteja:\nJuhlien jälkeen voi sitten sinivalkoisen taivaan alla elämä jatkua kaikkine kiemuroineen.\nSitä on syytä vähän edelleen somistaa pienin koristein.\nVoi myös ottaa oppia niiltä, jotka eivät turhista tressaannu.\nVarmasti myös arkeen siirtyessä perhe edelleen kasvaa.\nTänne seurantalolle kokoonnuttiin yhdessä jatkoille.\nJohku ja Vova esiintyivät näkyvästi paikallisessa julkisuudessa.\nOn tullut hetki juoda lasillinen shamppanjaa.\nSeinällä oli kuvia virallisesta vihkiseremoniasta.\nJuhlat siis jatkuivat jo neljättä päivää!\nMutta tälläkertaa oli myös kakkua.\nOma orkesteri oli myös paikalla, katso video!\nLähettänyt Sulo Heinola klo 11.16 Ei kommentteja:\nOli koittanut se tärkeä päivä meille monille. Johanna ja Vova oli jo virallisesti vihitty, mutta pääasiallinen seremonia oli siunaustilaisuus kirkossa 12.9.2009.\nHe olivat jo kauan eläneet hyvää elämää yhdessä, mutta nyt oli aika virallistaa asia avioliittona.\nKyllähän siinä polvet notkuvat tässä tilanteessa, kun pappi pitää puhetta.\nOn tärkeä rukouksen hetki,\nsillä edessä on pitkä retki.\nSitten vauhdilla uusiin asioihin, joissa juhlat vielä jatkuvat.\nLähettänyt Sulo Heinola klo 7.06 Ei kommentteja:\nSeuraavan blogin yhteydessä kuvaan merkittävää sukutapahtumaa tässä Euran kirkossa.\nEuran nykyinen kirkko on valmistunut 1896-98 Josef Stenbäckin suunnittelemana. Samalla paikalla on ollut jo aikaisemmin kaksi puusta rakennettua kirkkoa.\nKirkko on jyhkeän kaunis, alaosassa on graniittia ja yläosassa tiilirakenteita.\nOlkaa hyvä ja klikatkaa kuvaa!\nAlttaritaulun aiheena on ylösnousemus, ja sen on maalannut Aleksndra Soltin 1899.\nLähettänyt Sulo Heinola klo 11.09 1 kommentti:\nMatias on 2-vuotias lapseni 4-sukupolvessa, eli siis tyttäreni tyttären poika. Hän on viehättävän touhukas vesa, ja nämä kuvat liittyvät hänen vanhempiensa vihkimistilaisuuteen.\nTässä Matias ajaa autoa, ja kuva on otettu ulkopuolelta.\nTässä Matias yhdessä serkkujensa ja kavereiden kanssa. Ikäeroa ei ole paljon joten kokoerot kyllä pian tasoittuvat.\nTässä Matias on tätinsä sylissä Euran kirkolla.\nPikkumies miehekkäissä vaatteissaan on kovasti kiinnostunut autoilusta.\nLähettänyt Sulo Heinola klo 14.29 4 kommenttia:\nLähettänyt Sulo Heinola klo 19.52 1 kommentti:\nMökkini peräkamariin, joka on muuten tyhjillään, oli tuotu Äidiltä jäänyttä tavaraa. Lajittelutouhussa oli mukana myös tämä pikkumies. Aleksi on veljen tyttären poika, ja esiintynyt blogissa ennenkin.\nLöytyihän sieltä ihan kivaa! Mummon hattu ainakin sopi hyvin päähän.\nTuon räsynuken voisi viedä lahjaksi vaikka jollekin tytölle, sillä pojathan eivät nukeilla leiki.\nLähettänyt Sulo Heinola klo 15.07 1 kommentti:\nLähettänyt Sulo Heinola klo 20.14 2 kommenttia:


Blogi - Justitieministeriet\nSanna Marinin hallituksen ohjelmaan sisältyvän naisiin kohdistuvan väkivallan vastaisen ohjelman valmistelu käynnistyi tammikuussa oikeusministeriön johdolla. Valmistelu aloitettiin järjestämällä neljä temaattista työpajaa, joihin osallistui yhteensä lähes 70 naisiin kohdistuvan väkivallan vastaisen työn asiantuntijaa mm. järjestöistä, tutkimuslaitoksista ja viranomaisista.\nTeemoina oli kunniaan liittyvä väkivalta, digitaalinen väkivalta, väkivallan ennaltaehkäisy, toistuvaan väkivaltaan puuttuminen ja väkivallan tekijät. Keskustelu ja ideointi työpajoissa oli vilkasta, ja torjuntaohjelmaa valmisteleva työryhmä sai työpajoista hyvät eväät ohjelman jatkovalmisteluun.\nTyöryhmä työskentelee poikkeusoloissa\nViimeinen työpaja järjestettiin 12. maaliskuuta, eli samana päivänä, jolloin hallitus ilmoitti ensimmäisistä koronaepidemiaan liittyvistä rajoitustoimista. Oli siis onni onnettomuudessa, että kaikki työpajat ehdittiin pitää ennen poikkeusolojen alkamista.\nKorona on kuitenkin vaikuttanut valmisteluun: Työryhmän kokouksia on pidetty Skypen välityksellä ja asiakirjoja kommentoitu sähköisessä työtilassa. Vaikka uudet toimintatavat tuntuivat aluksi hieman kankeilta, on valmistelu edennyt hyvin.\nKorona on paitsi vaikuttanut valmisteluun myös osoittanut sen tärkeyden. Sekä maailmalta että Suomesta on kuultu huolestuttavia tietoja siitä, miten koronaepidemia vaikuttaa etenkin naisiin ja lisää riskiä joutua lähisuhdeväkivallan uhriksi.\nTällä hetkellä työryhmä käy läpi työpajoissa esiin nousseita kehittämiskohteita ja toimenpide-ehdotuksia. Työryhmä pohjaa työnsä paitsi työpajojen antiin, myös mm. Suomen kansainvälisiltä toimielimiltä saamiin suosituksiin, tutkimuksiin ja selvityksiin, käynnissä oleviin aihetta käsitteleviin muihin hankkeisiin ja lainvalmisteluun, aiempien työryhmien ja toimintaohjelmien työhön ja tuloksiin sekä muiden maiden kokemuksiin ja ratkaisuihin.\nEhdotuksia toimenpiteiksi on enemmän kuin ohjelmaan voidaan mahduttaa, joten karsintaa joudutaan tekemään. Ohjelman toimeenpanoon on varattu vuosittainen 400 000 euron määräraha. Toimenpiteet täytyy suunnitella ja aikatauluttaa eri vuosille siten, että ohjelmasta saadaan muodostettua toimiva kokonaisuus.\nNaisiin kohdistuvan väkivallan vastaisen ohjelman on määrä olla valmis syksyllä 2020. Ohjelmaluonnoksesta järjestetään kuulemistilaisuus tai kommentointimahdollisuus kaikille, jotka osallistuivat tai saivat kutsun työpajoihin.\nLopullisesti ohjelma hyväksytään oikeusvaltion kehittämisen ja sisäisen turvallisuuden ministerityöryhmässä. Tämän jälkeen ohjelma julkaistaan ja alkaa sen toimeenpano. Toimeenpanon edistymistä seurataan ohjelmaa valmistelleessa työryhmässä ja siitä raportoidaan ministeriryhmälle.\nKirjoittaja Elina Ruuskanen työskentelee neuvottelevana virkamiehenä oikeusministeriön kriminaalipolitiikka- ja rikosoikeusosastolla ja toimii naisiin kohdistuvan väkivallan torjuntaohjelmaa valmistelevan työryhmän puheenjohtajana.


91 m² Tuulastajantie 13, 57600 Savonlinna Omakotitalo 4h myynnissä - Oikotie 16193028\nMyytävät asunnot Savonlinna Pihlajaniemi Tuulastajantie 13, 57600 Savonlinna\n128 000 €●91 m²\nTuulastajantie 13, Pihlajaniemi, Savonlinna●4h+k+wc\nKodikas ja viihyisä omakotitalo omalla reilun kokoisella 1364 m2:n puutarhatontilla. Pihasaunarakennus, missä upea sauna, kauniit pesutilat, kiva pukuhuone, hyvät kodinhoitotilat ja lämmin autotalli. Tämä koti on sinulle, joka arvostat kodikkuutta, toimivuutta, kivaa piha-aluetta ja hyviä materiaalivalintoja unohtamatta puutalon idylliä.\nTuulastajantie 13, 57600 Savonlinna\nJääkaappi, pakastekaappi, erillisuuni, liesitaso, liesituuletin, astianpesukone, kaapistot, kiinteät valaisimet, pöytätasojen materiaali massiivipähkinäpuuta.\nSauna, sähkökiuas, kylpyhuone, erillinen wc molemmissa kerroksissa sekä saunaosastolla, suihku, peilit, peilikaappi, allaskaappi, pesukoneliitäntä, lattialämmitys pesutiloissa, kiinteät valaisimet.\nIkkunat uusittu 1996, julkisivut ja lisälämmöneristys 1994, vesijohdot ja viemärilinjat sekä sähköt ja lämminvesivaraaja uusittu 2007. Koko talon sisustus, kiintokalusteet kodinkoneineen sekä wc:t uusittu 2007. Talon peltikate uusittu 2018 ja ulkorakennuksen katto 2019\n150 382,86 €\nPelti. Peltikate uusittu 2018\nKokonaisrakennusoikeus 272,8 m2\nOma reilun kokoinen tasainen nurmikkopiha 1364 m2.\nSähkö. Vuolukivinen Tulikiven takka, ilmalämpöpumput molemmissa kerroksissa\nKeittiö: Laattalattia, seinät maalattua lasikuitutapettia. Olohuone: Kährsin tummaksi petsattu tammilautaparketti, seinät tapetoitu. Makuuhuone 1: Yläkerran parkettilattiat, seinät tapetoitu. Kodinhoitohuone: Laattalattia, seinät maalattua lasikuitutapettia. Sauna: Seinät haapapaneelia, kivilattia. Kylpyhuone: laatoitettu. Eteinen: laattalattia, seinät paneloitu.


ilmiöt Archives | Normisuorittaja\n22.5.2022 Annukka\tJätä kommentti\nToukokuussa 2022 tuli täyteen viisi vuotta siitä, kun olen lentänyt lomalle tai ylipäätään yhtään minnekään. Tuolloin, viisi vuotta sitten, kävimme perheen kanssa pakettimatkalla Kreetalla. Kaikkiaan viimeisen 10 vuoden aikana olemme lentäneet lomalle kolme kertaa.\nNoh, koenko luopuneeni jostain, kun lentolomat ovat jääneet? Kyllä!\n(Ja kerron kohta mistä kaikesta.)\nAikaisemmin, varsinkin aikana ennen lapsia, elin voimakkaasti lomasta seuraavaan. Uskoin pitkälti matkailumarkkinoinnin aivopesun myötä, että irrottautuminen töistä onnistuu vain mahdollisimman kaukana Suomesta. Yksi ulkomaanmatkan kohokohdista oli heti matkan alussa: lentokentän innostunut ja kansainvälinen tunnelma, jännitystä ja odotusta, ehkä kuohuviinilasi (myös rauhoittamaan hermoja). Ja koneen laskeutuessa kohteeseen oli aina se hetki, kun astut ulos ja aistit lämmön, kosteuden ja uudet tuoksut. Kun lomamatka oli ohi, suunnittelin jo seuraavaa. Arki oli lähinnä välttämätön paha, jota oli jaksettava, että seuraava lomamatka voisi taas koittaa. Kai tätä voisi kuvailla matkailuriippuvuudeksikin.\nTutkimusten mukaan lomamatkailun onnellisin vaihe ajoittuu sen suunnitteluun ja matkan odottamiseen. Loman vaikutukset hiipuvat pian matkan jälkeen ja kestävät lopulta vain muutaman päivän.\nLomamatka toimii siis samalla tavalla kuin nopeat hiilarit: niistä saa hetkellisen hyvän olon, joka katoaa nopeasti jättäen kuitenkin riippuvuuden tunteen.\nMissään vaiheessa tarkoitukseni ei ole ollut lopettaa lentämistä kokonaan, sillä pidän kulttuureihin tutustumista äärimmäisen tärkeänä. Muutama vuosi sitten asetin kuitenkin itselleni kriteerit, joista olen kirjoittanut aikaisemminkin: nettovaikutuksen on oltava jollain mittarilla positiivinen. Toistaiseksi en ole tunnistanut perusteita hetkelliseen irtiottoon, jonka yksilötason ympäristökuormitus on karmaiseva.\nKun lentomatkailu on vähentynyt, olen samalla luopunut aika monesta henkisesti kuormittavasta asiasta:\nLentoyhtiöiden ja matkajärjestäjien syöttämästä kuvitelmasta, että vain loma jossain kaukana on virkistävää ja oikeaa lomaa.\nkuvitelmasta, että olisin jotenkin vähemmän kiinnostava j akansainvälinen, jos en koko ajan matkusta kaupunkilomille, turisti- tai eksoottisiin kohteisiin.\nlentomatkailuun liittyvästä (muusta) sosiaalisesta statuksesta.\nkuvitelmasta, että en ”selviäisi” syksyn pimeydestä ilman etelänmatkaa (se on ihan asennekysymys).\nmatkavalmisteluihin kuluneesta henkisestä stressistä.\nmatkan onnistumiseen liittyvistä paineista.\nKun luopuu jostain, tilalle tulee yleensä jotain uutta. Omalla kohdallani esimerkiksi\npanostaminen hyvään arkeen on kasvanut.\nläsnäolon fokus on tässä hetkessä tai ihan lähiviikoissa. Samasta syystä\nen enää stressaa lomakausista.\nlähimatkailun, jopa omassa kaupungissa, arvo on noussut.\nkiitollisuus omasta mökistä ja sen arvosta omassa elämässä on vain noussut.\nymmärrän paremmin, että ulkoisten elämysten tavoittelu ei tee minusta onnellisempaa.\nolen tyytyväinen itseeni siinä, etten kuormita ympäristöä ainakaan täysin tarpeettomalla lentämisellä.\nMitä tulee lentämiseen, suosittelen lämpimästi riman nostamista ja nopeiden lentohiilareiden vähentämistä. Ei pelkästään lentämisen vähentäminen, vaan nimenomaan lentämättä jättäminen on yksi yksinkertaisimpia yksilötason ilmastotekoja, joita jokainen voi tehdä.\n30.11.2021 Annukka\tJätä kommentti\nAlko tiedotti tänään, että se alkaa tehdä hävikkiglögistä marmeladia. Erinomainen uutinen! Tästä insipiroituneena haluan heittää myös omat uudet ideani ilmoille ruokahävikin vähentämiseksi:\nSipsimurot. Sipsipussien pohjalle kertyy aina desitolkulla tauhkaa, jota on vaikea syödä koska hippuset eivät jää käteen mutta rasva ja suola sitäkin tiukemmin. Tämä tauhka voidaan kerätä ja muotoilla palloiksi ja myydä suolamuroina tai texmex-salaattien osina.\nBaileys-pirtelö. Tämä jo edesmenneen Ye Old Brick’s Inn -ravintolan klassikkojälkiruoka ansaitsisi paikan minkä tahansa vielä toimivan ravintolan ruokalistalla. On mahdollista, että joku edelleen juo kermaliköörejä, mutta minusta ne sopivat paremmin jälkiruokaan.\nSuklaakonvehtikiisseli. Näin joulun alla ja varsinkin sen jälkeen määrätön määrä suklaakonvehteja etsii kotia. Kiisselin valmistukseen otetaan mielellään vinkkejä, sillä konvehtien käyttäminen kaakaojauheen sijaan vaatii vielä harjoitusta.\nFariinisokeribetoni. En tiedä toista elintarviketta, joka kovettuisi huoneenlämmössä sedimentiksi. Ehdoton ympäristöystävällinen raaka-aine talonrakentamiseen.


Welcome To Black Parade: Blogimiitti @ HKI\nBlogimiitti @ HKI\nViime lauantaina pidettiin helsingissä goottiblogistien miitti ja sinne suuntasin itsekkin Tinden kanssa. Helsinkiin saavuimme jo hyvissä ajoin aamupäivästä, sillä tarkoitus oli käydä shoppailemassa ja muutenkin pyörimässä kaupungilla ennen kaisaniemenpuistoon siirtymistä.\nEnsimmäiseksi suuntasimme Morticiaan ja Cybershoppiin. Jälkimmäisestä löysin itselleni niittivyön mustilla matalilla niiteillä, vai pitäisikö sanoa laatoilla?\nJokunen aika sitten kävin vaatekaappejani ja laitoin paljon etenkin t-paitoja uff:lle, joten bäkkäriltä ostin yhden uuden tilalle.\nIron fistiä tarttui mukaan, kun vielä alennuksessakin oli. Shoppailun jälkeen kävimme syömässä ja katsomassa Iron Sky leffan hieman yllättäen, kun aikaa jäi juuri sen verta. Täytyy kyllä kehua elokuvaa. Sopivasti toimintaa, mutta etenkin hyvää huumoria ja loistavia oivalluksia ja parodioita muista elokuvista ja oikeistakin tapahtumista. Suosittelen lämpimästi.\nKaisaniemenpuistoon saapuessamme paikalla olikin jo hyvä määrä porukkaa. Kaikenkaikkiaan meitä oli paikalla n. 15 henkeä, joista valtaosa sellaisia, joita en tunnistanut kasvoista tai en tiennyt heidän blogejaan. Paljon uusia naamoja oli siis paikalla, mutta ikävä kyllä harvan kanssa pääsi tekemään tuttavuutta. Keli ei ehkä ollut se kaikkein paras ja osa porukasta lähtikin melko nopeasti jatkamaan matkaansa baariin.\nHeidin kanssa olimme edustavia kuten aina :DD Itselle tuttuja blogisteja paikalla oli Heidin lisäksi Lightness, papercuts jolla oli hieno sateenvarjo, Ravenoaris ja vonQ\nMiitin asu oli hyvin pvc painotteinen ja siihen kuuluikin Pennan plattarit, aderlass:n pvc housut, facebookin goottikirppiksen kautta ostettu Xtrax:n liivi ja samoin goottikirppiksen kautta ostettu verkkopaita.\nMiitistä arnoldsiin hakemaan parit donitsit matkaevääksi, kukkakaupasta äiteelle rehu ja junalla kohti Hyvinkäätä.\nLähettänyt TomVi klo 10.29\nTunnisteet: Aderlass, Iron Fist, Xtrax, Zak Elevator\nMisantrella 27. toukokuuta 2012 klo 9.37\nNakkasin sua muuten tällaisella kirjakaappimeemillä, http://nightmaresinblackandwhite.blogspot.com/2012/05/haasteita.html


Ruuan kuivaaminen - Sivu 3 - Petsie\nRuuan kuivaaminen - Sivu 3 (Kanit > Kanien ruoka)\nJoo voihan noita hedelmiä yms. kuivattaa ympäri vuoden :) ^\nNyt itelläni olisi kans suunnitelmissa kuivatella jotain, luultavasti banaania taikka omenaa. En sit yhtään tiedä, mitä Penelope tykkäisi (kranttu mikä kranttu..).\nOnkos ns. "nirsoimmista päästä oleville kaneille" maistunut tuollaisetkin? Ainahan se on siis ihan yksilöstä riippuen, mutta kunhan kysäisen. :3\nPenelope/Meillä Stan aikoinaan nyrpisteli nokkaansa lähestulkoon kaikelle mutta ajan kanssa sitten alkoi kovastikkin tykkäämään mm.kuivatetusta banaanista,ompusta jne.\n^ Ookei :3\nNyt juuri oli itsekin pakko kokeilla, uunissa on yksi täysi pelti omenaa & banaaniviipaleita. Ne on siellä kiertoilmauunissa, ja pikkuisen alle sata astetta. Jännää kun ei koskaan itse ole tehnyt näitä, niin saa nähdä miten menee.. :3\nKuivasin omenoita (ponille) uunissa. Aluksi oli yön ajan 220 asteen jälkilämmössä, (suoraan leivinpaperilla) jonka jälkeen päivän pöydällä ja sitten 25 asteessa papereiden päällä, kunnes olivat kovia. Ja uunin luukku oli molemmissa hitusen raollaan. Kivoja säilyttää tallilla, kun eivät homehdu/mätäne, kuten kokonaiset, "tuoreet" omenat.\nOnko nopeampaa tapaa? Ensi kerralla ajattelin laittaa suoraan WC-paperille tm.\nKauan teillä nuo kuivattavat ovat olleet uunissa? Itseäni kiinnostaisi kovasti kuivattaa noille jotain noita hedelmiä ja kasviksia, joita voisi sitten herkkupaloina antaa. :)\nItse harrastan myös kuivaamista ja löysin sattumalta loistavan kuivurin. Hivenen hinnakas mutta parasta mitä rahalla saa.\nOlen kuivannus sillä myös koiralleni erillaista halpaa lihaa. Koira tykkää :)\nMä oon joskus kuivannut porkkanaa ja omppua.. Ei vaan oikeen maistunut... Saako aneille syöttää esim. kuivattua basilikaa tai jtn muita yrttejä? Tuo nokkostenkin kuivaaminen kuulosti tosi kivalta!\nKanille voi kuivata kaikkea mitä saa tuoreenakin antaa :). Toki kohtuus niissäkin annettaessa ;).\nNiin ja ei siis mitään maustepurkkiyrttejä tietenkään..\nJuup, ei tietysti! ;D\nJa edelliseen kommaani lisäten -Kurkku ja muutama muu vihannes/hedelmä tm. on diureetti (poistaa nesteitä) ja näitä ei kannata kuivata. Koska kurkussa esim sen nesteiset siemenet ym. ns. kumoavat vaikutuksen kohtuudella syötynä, kuivattuna taas se toimii tavallaan nesteenpoistolääkkeenä -ei nyt ihan, mutta samalla tyylillä- joka ei ole hyvä asia. Lisäksi tietenkään siitä ei paljoa syötävää ole...\nHaluaisin samalla kysäistä, että olisikohan nyt liian myöhäistä kuivattaa nokkosia, mansikanlehtiä ym? Ja lisäksi haluaisin tietää, kumpi on parempi tiivis lasipurkki vaiko paperipussi? Ja vielä viimeinen kysymys; voiko/kannattaako ratamonlehteä kuivata(ei varmaankaan?).\nAinekin viimeiset voikukanlehdet aion nyhtää ja kuivata, neiti on hulluna niiden tuoksusta :'D ja muutenkin tuntuu tykkäävän, myös vadelmanlehdet maistuivat.\nItse ajattelin kokeilla ainakin omenan,banaanin,porkkanan ja ehkä nokkosen kuivaamista (mikäli ei ole liian myöhäistä nokkosten kuivattamiseen). Täältä löytyi hyviä vinkkejä,joten enköhän minäkin nyt uskalla kokeilla jahka onnistuisi.\nHei olen itse nyt ekaa kertaa rupeemassa porkkana lastuja kuivaamaan. Täältä ei löytynyt mitään kunnon aikaa, kuinka kauan niitä pitäisi kuivata? :D riittääkö 4-6 uunissa alle satasella??\nMä kuivaan vihanneskuivurilla: Teho 2 ja muutama tunti menee. Porkkanat on ohuita siivuja kuorimaveitsellä tehtyjä\nItse olen kuivattanut omenoita ja porkkanoita huoneenlämmössä, omenoista tuli todella kirpsakka haju, ehkä hieman pahakin. Porkkanat kuivuivat yön aikana ja omenoilla kesti parisen päivää että olivat täysin kuivia, maistuivat myös minulle ja kanilleni, joka rakastui kuivattuihin omenoihin ja porkkanoihin.\nRuisleipääkin olen kuivattanut ihan huoneenlämmössä, ja kuivuu yön aikana.\nMutta olen tosiaan harkinnut banaanin kuivattamista uunissa, kiertolämmöllä, kuinka kauvan niiden pitää olla uunissa ja millä asteikolla?\nTämä poikkeaa ehkä hieman aiheesta, mutta hamsterin omistajat kehottavat aina käyttämään kaikki oksat uunin kautta, en siitä ole pahemmin lukenut niin en tiedä onko se mihin vuodenaikaan ym. Onko kaneilla sama juttu vai voiko ne tuoda suoraan häkkiin?\nJos oksat pitää käyttää uunin kautta, kauvan niiden pitää olla uunissa ja millä asteikolla?\nPorkkanoita siellä ja täällä.\nMä ole kuivattanut porkkanaa, omenaa ja banaania. Leipiäkin kuivuu joskus:)\nYleensä lämpimän puuhellan päällä tai saunassa.\nMitä aijotte kesällä kuivata luonnosta?\nJa miten marjat kuivataan?\nKuivaan kaneille, porkkanaa, leipää ja omenaa.\nItse en ole VIELÄ uskaltautunt mitään kuivaamaan, mutta nyt tuli kauhea hinku, täytyy kysyä äidiltä luottaako se mun uuninkäyttötaitoihin ;) Mitenkäs nokkose, onko parempia nuorina vai joskus vähän myöhemmin kesällä? Kun meillä on ulkona nyt noita ihan nuoria, odotanko vai meenkö heti tuhoamaan ne?\nNyt tekee mieli mennä kuivattamaan valkoapilaa ja muita lehtiä tallipupuille. :) (kyseiset puput ei minun. Saan ruokkia niitä kuitenkin.)\nSaatan saada kanin sieltä tallilta niin menen niiden luokse ensiviikolla ja tuon kamalan pitkiä voikukanlehtiä. Voiko puolukan vartta tai sitä missä se puolukka kasvaa niin voiko sitä antaa kanille vaikka kuivatettuna? Tai sitten mitä kaikkia puita voi antaa kanille? Eli voiko esim, haapaa?\nMuokattu viimeksi: 20.06.14 18.00\n^ Puolukanvarpuja voi antaa ihan tuoreenakin.\nViime kesänä kuivatin nokkosta ja hyvin maistu pupuille. Muuta en ookkaan kuivattanut, mutta voisin kokeilla banaania ja omenaa. :)\nKiitos tiedosta Valma. :)\nTessa-Toffee voisitko muokata aikaisempaa kommenttia ei tarvitsis montaa kommenttia. Sama on toistunut aika monella palstalla\nAi siis tuo puolukanvarpu juttu vai puu et saako mitä kaikkia antaa kumpi siis niinstä vai ei kumpikaan??\nSiis kun laitat monta viestiä peräkkäin niin voisit laittaa monta juttua samaan viestiin:)\nAijaa. No nyt vihdoin tajusin. Voin vaikka suoraan poistaa tuon edellisen viestini (toiseksi edellisen) ja sitten muokkaan tuohon puolukka juttuun sen :)\nAjattelin tänä vuonna kuivattaa vähän kaikkea mitä ulkoa löytyy. :) Miten kuivatatte ruohoo, voikukanlehtiä yms? En jaksanut selata koko keskustelua. :/\nMinä tänä vuonna ihan ensimmäistä kertaa kaneilleni kuivattelin aika paljon kaikkea. :) Mustikan varpuja marjoineen/ilman, puolukan varpuja ja vadelman lehtiä, sekä kuivattelin myös haavan, omenapuun ja mustaherukan oksia sellaisina nippuina. :) kyllä nyt saa talvi taas tulla.\nSitte, mitenkäs on noitten mustaherukan oksien kans, että saako ne antaa sitte ihan lehtineen ja marjoineen päivineen?


TS-SW2502S4 - Auto- Subwoofers | Pioneer\n25 cm:n matalatyyppinen 4 Ω:n yksittäiskelallinen subi (1200 W)\nSuurempi kartio, voimakkaampi basso, enemmän tehoa.\nTämä 25 cm:n subwoofer on vain 7,8 cm syvä, ja siinä on suuri kartio aikaisempaa voimakkaamman basson tuottamiseksi. Tehosta autosi stereoääntä 1200 watin puhtaalla huippubassolla käyttämättä tilaa autossasi.\nTS-SW2502S4 on suunniteltu suljettuun käyttöön, ja siinä on yksittäinen, ylisuuri kartiorakenne sekä kaksoisristikot tehon parantamiseksi ja tarkemman, voimakkaamman bassoäänen luomiseksi. Yksinkertainen kartio auttaa pitämään liikkuvan kokonaismassan alhaalla hallittavilla tasoilla, mikä on äärimmäisen tärkeää tehokkuutta ja äänenlaatua ajatellen.


Kummallisia raskausoireita: Puutunut ja tunnoton ylävatsa - Jennyfer\nYleinen | 12.7.2019\nMinua kohtasi kummallinen ja erikoinen raskausajan oire, jossa erityisesti ylävatsani on täysin puutunut ja tunnoton. Istuessa oireet laajenevat myös muualle vatsaan, eikä neljä terveysalan ihmistä, joiden kanssa kaikkiaan asioin, ollut kukaan törmännyt vastaavaan aiemmin. Soitto Naistenklinikan päivystykseen, lääkärin vastaanotto ja Google haut kertovat tälle erittäin koomisen ja ilkeän tuntuiselle vaivalle diagnoosin, josta todennäköisesti kärsin synnytykseen saakka.\nKohtasin toissa iltana hieman erikoisen raskausoireen, jossa ylävatsani alkoi puutumaan täysin tunnottomaksi. Ensin luulin, että leggareiden vyötärö painoi vatsaa niin, (vaikka ei se oikeesti edes painanut), että veri ei kiertänyt kunnolla ja laskin sen vyötärön vatsani alle, mutta ei siitä ollut mitään apua. Sohvalla kyljelläni miehen kainalossa pötkötellessä ja Juice leffaa katellessa kummastelin tätä puuduttavaa tuntemusta. Pian kuitenkin menimme nukkumaan, enkä reagoinut vatsan puutumistunteeseen yön aikana mitenkään, enkä muista kiinnittäneeni siihen eilen heti aamustakaan mitään huomiota.\nTöihin ja toimistotuoliin päästyäni alkoi ylävatsa taas puutumaan nopeasti heti aamupäivän aikana. Mitä enemmän istuin, sitä alemmaksi vatsaa puutuminen ja tunnottomuus tuntui valuvan. Kun käänsin tuolin selkänojan takaviistoon niin, että vatsaan ei kohdistunut minkäänlaista painetta, puutuminen hieman helpotti, mutta ei kadonnut kokonaan. Se jäi vellomaan erityisesti ylävatsaan.\nSoitto Naistenklinikan päivystykseen\nIltapäivällä kotiin päästyäni vatsani oli niin ilkeän tuntuinen tunnottomuuttaan ja puutuneisuuttaan, että en voinut istua enää ollenkaan. Näin ollen vietinkin eilisen illan lähes kokonaan kyljelläni sängyssä lukien kirjaa. Kun sekään ei vienyt ylävatsan puutuneisuutta ja tunnottomuutta täysin pois, soitin miehelleni ja tulimme siihen tulokseen, että olisi hyvä soittaa Naistenklinikan päivystykseen ja kysyä, onkohan mahdollisesti jostain vakavammastakin oireesta kyse. ”Oskari” kuitenkin liikkui normaalisti, ja se oli minulle siinä hetkessä pääasia.\nNaistenklinikalta kyselivät vointiani ja oireita muuten, joissa ei ollut mitään huomautettavaa, jos nyt mukaan ei lasketa koko raskauden kestänyttä väsymystä alhaisesta hemoglobiinista ja sittemmin lähes tyhjentyneistä rautavarastoista johtuen. Ainut vaiva oli puutuneen oloinen ja täysin tunnoton ylävatsa, jonka oireet laajeni vatsaa alaspäin, kun istuin. Kätilö piti oirettani erikoisena, mutta ei vakavana, eikä ollut aiemmin törmännyt vastaavaan. Hän suositteli hakeutumaan heti tänään kuitenkin omalle terveysasemalle äitiysneuvolaan/lääkäriin.\nAjan saaminen ei ollut mitenkään yksiselitteinen prosessi terveyspalveluiden takaisinsoittopalveluineen kaikkineen, ja olinkin asennoitunut menemään vaivan kanssa viikonlopun yli ja pääseväni lääkäriin ensiviikon aikana. Tiesin, että jos oloni muuttuisi, oireet pahenisi tai Oskarin liikkeet lakkaisi, pääsisin aina akuutissa tilanteessa Naistenklinikalle. Yllätyksekseni sain kuin sainkin ajan vielä tälle päivälle ja siinä sitten kaikkiaan neljännen kerran selitän lääkärin tuolilla, että ylävatsani on puutunut, eikä siinä ole enää tuntoa, että tätä nyt pidetään vähän outona ja erikoisena, mutta olisi kyllä jo kaikkien asioimieni alan ihmisten mielestä hyvä selvittää, mistä moinen voi johtua. Ei siinä lääkärikään osannut siltä istumalta mitään sanoa, mutta alkoi tutkia vatsaani. Hän mm. nipisteli vatsan yläosaa, enkä tuntenut mitään, ennen kuin oikeesti näin hänen nipistävän sitä todella kovaa, jolloin tunsin vain pientä kipua. Puutunut mikä puutunut ja tunnoton mikä tunnoton.\nMakuuasennossa on melko hyvä\nTiedätte varmaan tuntee, kun käsi tai jalka puutuu niin, että sitä ei tunne lainkaan. Sellainen on minun ylävatsani. Heti rintojen alapuolelta noin 10 cm matka alaspäin. Ja kun istun, puutuminen laajenee lähes napaan asti. Maatessa ja seistessä puutuneisuus on ja pysyy vain ylempänä. Sain diagnoosin, että joku hermo on jäänyt pinteeseen, joka tämän hullunkurisen vaivan aiheuttaa. Sitä epäilivät eilen myös Naistenklinikalta. Samaa kertoo Google, kun löydän hakusanoillani keskustelupalstoille ja yhteen bloggaukseen.\nMinulla olisi vielä 3 viikkoa töitä ennen äitiysloman alkua. Nyt siitä menee ainakin yksi viikko saikulla, sillä en kykene istumaan tämän puutuneen ja tunnottoman vatsan kanssa, seisomisesta liitoskipuineen raskausviikosta 32 eteenpäin puhumattakaan. Pitkälle pääsin ennen töistä pois joutumista, enkä kuuna päivänä olisi voinut kuvitellakaan, että vaiva, joka siihen ajaa, on tällainen.\nSeisten on paras, nutta tätä ei oikein muuten rv 32 kroppa enää pitkiä aikoja kestä


Keskustan konservatiivisiipi vastustaa hedelmöityshoitoja muille kuin heteropareille | Vapaasana.net\nVapaasanan kirjoittajat 2001-2017 / 19.09.2005\nEduskunta on jo parin vuosikymmenen ajan yrittänyt säätää lakia hedelmöityshoidoista. Edellinenkin hallitus veti esityksensä takaisin sen aikaansaaman riitelyn vuoksi. Nyt hallitus on jälleen asialla. Valitettavasti näyttää yhä siltä, että ilman lakia pärjätään paremmin kuin lain kanssa: vapaaehtoiset aikuiset voivat puuhata keskenään mitä haluavat toisten kieltämättä.\nNyt keskustan konservatiivisiipi on europarlamentaarikko Hannu Takkulan johdolla antanut pääministeri Matti Vanhaselle vetoomuksen asiasta, allekirjoittajina myös viisi keskustan kansanedustajaa. Vetoomuksen mukaan yksinäisten naisten ja naisparien hedelmöityshoidot pitäisi kieltää. Vanhanen ei luvannut kuin miettiä asiaa.\nVilkunalle kelpaisi miehen penetraatio?\nNYT-lehden haastattelussa kansanedustaja Pekka Vilkuna perustelee vetoomusta sillä, että ”jos ei miestä siedä edes sitä varttituntia, mitä siihen hommaan tarvitaan, kyllä semmoisella ihmisellä on niin outo käsitys miehistä, että … että tuskin he pystyvät sille lapselle isää korvaamaan!”\nIlmeisesti Vilkuna itse pystyisi sietämään miehen penetraatiota vartin ajan, jos kerran hän pitää sellaista sietämiskykyä ei-oudon mieskäsityksen mittarina ja itseään kunnollisena isänä. Tämä tieto tuskin lämmittää hänen kannattajiaan Oulun vaalipiirissä, vaikka Vilkuna kertoo heidän sanoneen: ”juuri tuon takia me olemme sinut Helsinkiin lähettäneet.” Hänestä siis heteromiehillä on niin outo mieskäsitys, että heistä ei ole isiksi.\nHänellä oli myös selkeä näkemys liberaaleista naiskolumnisteista: ”- – jos tulee myrskyä ja raesadetta – – niin nämä kirjoittajatkin tulee sovinistin selän taakse turvaa hakemaan!”\nPetri Neittaanmäki perusteli asiaa myös sillä, että lainsäädännöllä ei tulisi lisätä isättömien lasten määrää. Sellaisesta tosin ei ole kyse, kun nyt ilmankin lainsäädäntöä lesbot voivat lisääntyä ja voivat lisääntyä jatkossakin koti-inseminaatiolla, vaikka hedelmöityshoidot heiltä kiellettäisiin.\nLesbot eivät kaipaa rahojamme\nSeppo Lahtelan mielestä lesbojen tulisi hoitaa hedelmöitys omilla rahoillaan. Ilmeisesti hän ei ole lukenut vetoomustaan, koska siitä ei ole kyse. Hedelmöityshoidot ovat halpoja (toisin kuin hedelmällisyyshoidot, joita käyttävät lähinnä heterot). Kyse on siitä, kielletäänkö lesboja ja yksinäisiä äitejä käyttämästä omia rahojaan niihin.\nKannattaa myös huomioida, että jos hedelmöityshoito tehdään vaikeammaksi, miehille tulee suurempi riski saada romanssista tai yhden yön tuttavuudesta parin vuosikymmenen elatusvelvollisuus, alkaen vuotta myöhemmin tulevasta kutsusta isyystestiin ja tiedosta, että kumppani olikin tahallaan jättänyt käyttämättä pillereitä, kuten vihreiden kansanedustaja Jyrki J.J. Kasvi on todennut. Lakihan koskisi myös biseksuaaleja ja yksinäisiä heteronaisia. Hedelmöityshoidossa tämä hoidetaan ilman isyysriskiä.\nSaako lapsi syntyä rakastaville vanhemmille?\nTutkimusten mukaan lesbo- ja homoperheissä kasvaneet lapset ovat pärjänneet vähintään yhtä hyvin kuin heteroperheissä kasvaneet ja heistäkin on tullut yleensä heteroja. Lisäksi näiden parien hedelmöityshoitojen kohdalla lapsen hankkimisen kynnys on tavallista korkeampi, jolloin luultavasti sellaisesta alkunsa saaneilla lapsilla on tavallista paremmat elämän edellytykset. Tällaisissa perheissä usein myös pidetään tärkeänä järjestää lapsille sekä miehen että naisen malleja.\nJotkut protestoivat, että ei lapsen saaminen saa olla vanhempien subjektiivinen oikeus. Pitäisikö sitten lapselta riistää oikeus syntyä laisinkaan? Kun vielä tarjolla ovat rakastavat vanhemmat? Eläkepommin vuoksi tarvitsisimme jokaisen mahdollisen lapsen, ainakin sellaiset, joita hankkimassa olisivat tekoaan huolella harkinneet ja lasta todella toivovat vanhemmat. Nämä lapset eivät olisi vahinkoja.\nVaihtoehto ei ole, että sama lapsi syntyisi johonkin kristilliseen heteroperheeseen. Vaihtoehto on, että se lapsi ei synny lainkaan. Se olisi kovin huono vaihtoehto.\nSitä paitsi yksinäiset naiset ja naisparit voivat joka tapauksessa hankkia hedelmöityksen baaritiskiltä tai tutulta mukissa tuotuna. Miksi kieltää heitä käyttämästä siihen samoja menetelmiä kuin heteroparit käyttävät, ja siten lisätä sukupuolitautien ja muiden riskien määrää Suomessa? Tietysti myös jokainen kielto vapaaehtoisten aikuisten keskinäiselle toiminnalle on ihmisoikeusrikos.\nVS: Homoadoptio vahvistaisi perhearvoja\n19.09.2005 in Uncategorized.\n← Heinäluoma valtiovarainministeriksi ja ministerit kierrätykseen\nJärki käteen tekijänoikeusasioissa →